Гэта ж пачуццё прымушае збіраць калекцыі. На апантаных разлічваюць і гандляры антыкварыятам. Канешне, даражэй цэняцца Пурэх ці Касімаў, польскія вырабы і вельмі рэдкія амерыканскія. На сайце All.by нейкі маладзечанец прадае хамут з адзінаццаццю бразготкамі за мільён сто рублёў, набор са званком і надпісам VICTORIA — за мільён шэсцьсот. За адзін шарык нумар 2 з кляймом пурэхаўскага завода А.М. Трошына ў Лідзе просяць 393 тысячы рублёў, за поўны камплект з надпісам TULA — 710 тысяч, а на абадку — 945 тысяч. Адзін METAL уладальнік з Глыбокага прадае за 100 тысяч. За Клюйкова са страчаным адным шарыкам, а другім пашкоджаным на пацёртым аркане мінчанін паставіў цану ў два мільёны рублёў.